Korvet kelas Sigma

**Korvet kelas Sigma** adalah sebuah kapal laut modular bersaiz korvet yang dibina oleh Belanda.

## Pengguna

* Indonesia (TNI-AL) memiliki empat buah korvet SIGMA 9113 kelas *Diponegoro* dalam perkhidmatan aktif sejak tahun 2009. Pada bulan Ogos 2010, Indonesia menandatangani sebuah penjanjian untuk membina frigat kelas ''Martadinata'' berdasarkan SIGMA 10514 di Limbungan PT PAL di Surabaya, Indonesia. Satu kontrak kedua ditandatangani pada Februari 2013. Akhirnya, enam buah kapal akan dibina. Kapal pertama, KRI *Raden Eddy Martadinata* (331), telah ditauliahkan pada 7 April 2017 di Tanjung Priok. Kapal kedua, KRI *I Gusti Ngurah Rai* (332), telah dilancarkan pada September 2016.
* Maghribi telah memesan dua buah korvet berat kelas 9813 (dilengkapi dengan VLS) dan sebuah frigat ringan kelas 10513 berdasarkan sebuah rekabentuk yang telah diubahsuai.

## Dalam pembinaan
* Indonesia telah memesan dua buah Sigma kelas 10514. Kapal-kapal ini akan dibina oleh sebuah limbungan kapal Indonesia PT PAL dengan kapal pertama KRI 331 *Raden Eddy Martadinata* telah dibaringkan pada Januari 2014 dan setakat Januari 2016, kapal pertama hampir siap. Pada 18 Januari 2016, kapal ini dilancarkan dan dijadualkan untuk diserahkan kepada Tentera Laut Indonesia pada Januari 2017. Kapal kedua, KRI 332 *I Gusti Ngurah Rai*, masih berada dalam pembinaan oleh PT PAL dan modul-modul untuk kapal ini telah tiba di Surabaya pada Januari 2016.

* Mexico telah memesan sebuah Sigma kelas 10514 LRP berdasarkan rekabentuk kapal milik Indonesia dengan perbezaan sistem persenjataan dan peranan yang berbeza. Tentera Laut Mexico akan menggunakan korvet Sigma bagi tujuan rondaan jarak jauh. Lunas kapal telah dibaringkan pada 17 Ogos 2017, dan kapal ini dijangka akan memasuki perkhidmatan pada tahun 2020. Pelancarannya dijangka pada tahun 2018. Kapal ini akan dibina dalam enam modul dengan dua modul akan dibina oleh Damen Schelde Naval Shipbuilding di Vlissingen, Belanda manakala selebihnya oleh limbungan kapal Tentera Laut Mexico di bawah seliaan Damen Schelde Naval Shipbuilding.

* Romania telah memesan empat buah frigat ringan Sigma untuk jumlah 1.6 bilion euro. Kesemua kapal akan dibina oleh Damen Galati. Specifikasi model dan tarikh penghantaran tidak didedahkan.

## Pengguna berpotensi
*Poland Damen Schelde telah menghantar kelas SIGMA PL 10514 dalam 2 kelainan untuk bersaing untuk membekalkan Tentera Laut Poland dengan pilihan untuk program Miecznik & Czapla mereka. Miecznik akan dijadikan sebuah *kapal pertahanan pantai* manakala Czapla sebagai sebuah *kapal rondaan*.

## Bidaan yang gagal

*Malaysia Damen Schelde menyertai persaingan untuk membekalkan enam buah kapal frigat kepada Tentera Laut Diraja Malaysia di bawah program Kapal Peronda Generasi Baru. Ia tewas kepada kelas Gowind yang ditawarkan oleh firma DCNS dari Perancis. Pesaing lain adalah MEKO A200.
* Mesir Damen Schelde terlibat dalam persaingan untuk membekalkan empat buah kapal korvet Sigma (pilihan 2 buah kapal tambahan) untuk Tentera Laut Mesir. Korvet kelas Gowind dari Perancis telah memenangi bidaan ini. Pesaing lain adalah TKMS MEKO A200.
* Filipina Damen Schelde telah membeli dokumen bidaan tetapi tidak membuat sebarang tawaran.
* Emiriah Arab Bersatu Damen telah menghantar satu tawaran (berkemungkinan besar Sigma 9813 atau Sigma 9814) untuk korvet kelas Abu Dhabi. Ia kalah kepada sebuah korvet buatan Itali iaitu korvet kelas Comandanti.
* Oman telah menunjukan minat untuk membeli empat buah frigat/korvet SIGMA pada bulan Mac 2011. Ratu Belanda Beatrix merancang lawatan negara ke Oman, salah satu alasan untuk lawatan ini adalah berkenaan penjualan kapal kepada Tentera Laut Diraja Oman. Lawatan rasmi kemudian dibatalkan di sebabkan rusuhan yang berlaku di Oman pada masa itu. Beliau kemudian menghadiri makan malam tidak rasmi bersama dengan Sultan Oman. Lawatan rasmi berlaku kemudian pada bulan Januari 2012. Semasa lawatan pertama ke Oman, Tentera Laut Diraja Belanda telah menghantar sebuah frigat pertahanan udara  ke Muscat. Pada April 2012, Omam mengumumkan firma ST Engineering dari Singapura telah memenangi tender untuk membekalkan kapal peronda kelas Al-Ofouq. Damen telah menawarkan kapal Sigma 7513.

## Kelainan Sigma
Terdapat tiga jenis kapal penempur Sigma
* Frigat Sigma 
* Korvet Sigma 
* Korvet serang laju Sigma 

Perbandingan ringkas antara model-model Sigma seperti di bawah

Terdapat beberapa rekabentuk Sigma baru yang dikeluarkan pada awal tahun 2015 dengan hanya sedikit maklumat yang diketahui. ia adalah :

Sigma 8313 / Sigma 8011 / Sigma 7613 / Sigma 6610

Model-model ini mungkin sebahagian daripada siri-siri *Compact SIGMA*, sebuah siri baru penempur bersaiz kecil dan jarak operasi yang lebih dekat serta misi selama dua minggu dengan menggunakan sistem tempur yang sama dengan model Sigma yang lebih besar.

## Lihat juga
*Kapal Peronda Generasi Baru 
*Korvet kelas Braunschweig 
*Korvet kelas Descubierta 
*Frigat kelas Floréal 
*Kapal peronda kelas River ''Batch 2'' 
**Korvet kelas Amazonas 
**HTMS Krabi 
*Frigat kelas Gepard Cheetah 
*Kapal misi pesisir kelas Independence 
*Korvet kelas Milgem 
*Korvet kelas Minerva 
*Korvet kelas Qahir 
*Korvet kelas Sa'ar 5 
*Korvet kelas Steregushchy 
*Frigat peronda kelas Thetis 
*Korvet Type 056 
*Korvet kelas ''Visby'' 
*Korvet kelas Kora 
*Korvet kelas Kamorta 

## Rujukan

## Pautan luar

* SIGMA Class Frigates (FMMM), Morocco
* SIGMA 10513 Tarik Ben Ziad Frigate - Royal Moroccan Navy
* SIGMA 9813 Frigates Sultan Moulay Ismail & Allal Ben Abdellah - Royal Moroccan Navy
* Sigma 10514 PKR Frigate - Indonesia Navy (TNI AL)
* Commonality and similarity in DAMEN SIGMA designs
* SIGMA corvettes
* SIGMA Frigate
* SMART-S Mk2 Medium to Long Range (S-Band) Solid State Surveillance Radar